प्रज्ञान (रोवर)
प्रज्ञान (शाब्दिक अर्थ  : 'विशेष ज्ञान') चंद्रमा की सतह पर भ्रमण करने और आंकड़े एकत्र करने वाला एक रोवर है जिसे भारतीय अंतरिक्ष अनुसंधान संगठन (इसरो) चंद्रयान-3 मिशन के तहत चन्द्रमा पर उतारा है।। रोवर का पिछला संस्करण 22 जुलाई 2019 को चंद्रयान -2 के हिस्से के रूप में छोड़ा गया था और 6 सितंबर को चंद्रमा पर दुर्घटनाग्रस्त होने पर इसके लैंडर विक्रम के साथ नष्ट हो गया था। 14 जुलाई 2023 को विक्रम और प्रज्ञान को नए संस्करण चंद्रयान-3 के साथ लॉन्च किया गया, जो 23 अगस्त को चंद्रमा के दक्षिणी ध्रुव के पास सफलतापूर्वक उतरा।